SEAFCO มือขึ้น! รับงานใหม่ 2 โครงการ มูลค่ารวม 337 ลบ.
SEAFCO มือขึ้น! ได้รับงานใหม่ 2 โครงการ มูลค่ารวม 337 ล้านบาท
6 ต.ค. 2560

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 2 โครงการใหม่ในเดือนตุลาคม มูลค่ารวม 337 ล้านบาท ได้แก่ โครงการอาคารชุด เอส 47 ถ.สุขุมวิท 47 เขตวัฒนา กรุงเทพฯ ของบริษัท ร่วมใจที่ดิน จำกัด เป็นงานกำแพงกันดินระบบไดอาแฟรม วอลล์ และเสาเข็มเจาะแบบเหลี่ยม ขอบเขตสัญญารวมค่าวัสดุ โดยเริ่มงานประมาณกลางต.ค.60
รวมทั้งโครงการก่อสร้างรถไฟฟ้าสายสีส้ม (ใบสั่งจ้างชุดที่ 2) ประกอบด้วย (ก) อุโมงค์แบบ Cut &amp; Cover (ข) ช่องระบายอากาศอุโมงค์ IVS9 (ค) ช่องระบายอากาศอุโมงค์ 11 IVS  ของกิจการร่วมค้าซีเคเอสที (CKST JV) เป็นงานกำแพงกันดินระบบไดอาแฟรม วอลล์, เสาเข็มเจาะแบบเหลี่ยม และเสาเข็มเจาะแบบกลม ขอบเขตของสัญญาไม่รวมค่าวัสดุ โดยจะเริ่มงานประมาณธ.ค.60